CELEX: C2005/143/08
Language: et
Date: 2005-06-11 00:00:00
Title: Euroopa Kohtu (kuues koda) 14. aprilli 2005. aasta otsus kohtuasjas C-163/03: Euroopa Ühenduste Komisjon versus Kreeka Vabariik (Liikmesriigi kohustuste rikkumine — Direktiiv 80/68/EMÜ — Põhjavee kaitse teatavatest ohtlikest ainetest lähtuva reostuse eest — Artiklid 3, 4 ja 5 — Direktiiv 91/689/EMÜ — Ohtlikud jäätmed — Artikli 2 lõige 1 ja artikli 6 lõige 1)

11.6.2005   
            
            
               ET
            
            
               Euroopa Liidu Teataja
            
            
               C 143/8
            
         
      EUROOPA KOHTU
   
   (kuues koda)
   14. aprilli 2005. aasta otsus
   kohtuasjas C-163/03: Euroopa Ühenduste Komisjon versus Kreeka Vabariik (1)
   
   (Liikmesriigi kohustuste rikkumine - Direktiiv 80/68/EMÜ - Põhjavee kaitse teatavatest ohtlikest ainetest lähtuva reostuse eest - Artiklid 3, 4 ja 5 - Direktiiv 91/689/EMÜ - Ohtlikud jäätmed - Artikli 2 lõige 1 ja artikli 6 lõige 1)
   (2005/C 143/08)
   Kohtumenetluse keel: kreeka
   Kohtuasjas C-163/03: Euroopa Ühenduste Komisjon (esindajad: G. Valero Jordana ja M. Konstantinidis) v. Kreeka Vabariik (esindaja E. Skandalou), mille esemeks on EÜ artikli 226 alusel 8. aprillil 2003 esitatud liikmesriigi kohustuste rikkumise hagi, tegi Euroopa Kohus (kuues koda), koosseisus: koja esimees A. Borg Barthet ning kohtunikud U. Lõhmus ja A. Ó Caoimh (ettekandja); kohtujurist P. Léger, kohtusekretär R. Grass, 14. aprillil 2005 otsuse, mille resolutiivosa on järgmine:
   
               1.
            
            
               Kuna Kreeka Vabariik ei ole Thriasio Pedio piirkonnas:
               
                           —
                        
                        
                           võtnud vajalikke meetmeid nõukogu 17. detsembri 1979. aasta direktiivi 80/68/EMÜ põhjavee kaitse kohta teatavatest ohtlikest ainetest lähtuva reostuse eest I loendi ainete põhjavette sattumise ennetamiseks ega selle direktiivi II loendi ainete põhjavette sattumise piiramiseks, et takistada kõnealuse vee reostamist nende ainetega,
                        
                     
                           —
                        
                        
                           allutanud eelnevale uurimisele selle direktiivi I loendi ainete kõrvaldamise või kõrvaldamise eesmärgil kogumiskohta viimise, mis võib kaasa tuua kaudse heite, ega
                        
                     
                           —
                        
                        
                           allutanud eelnevale uurimisele direktiivi 80/68 II loendi mistahes ainete otseheite ega ka nende ainete kõrvaldamise või kõrvaldamise eesmärgil kogumiskohta viimise, mis võib kaasa tuua kaudse heite,
                        
                     siis on Kreeka Vabariik rikkunud direktiivi 80/68 artiklitest 3, 4 ja 5 tulenevaid kohustusi.
            
         
               2.
            
            
               Kuna Kreeka Vabariik ei ole võtnud vajalikke meetmeid Thriasio Pedio piirkonnas ladestatud ohtlike jäätmete registreerimiseks ega identifitseerimiseks ning ei ole eraldi ega ka oma jäätmekava raames töötanud Thriasio Pedio piirkonnas välja ohtlike jäätmete käitlusplaani, siis on Kreeka Vabariik rikkunud nõukogu 12. detsembri 1991. aasta direktiivi 91/689/EMÜ ohtlike jäätmete kohta artikli 2 lõikest 1 ja artikli 6 lõikest 1 tulenevaid kohustusi.
            
         
               3.
            
            
               Jätta kohtukulud Kreeka Vabariigi kanda.
            
         
      (1)  ELT C 135, 7.6.2003.